stanford-oval/wikipedia huggingface dataset:
แซราห์ เพลิน

| แซราห์ เพลิน |
| --- | --- |
Sarah Palin
แซราห์ เพลิน ในเยอรมนี, กรกฎาคม 2007

ผู้ว่าการรัฐอลาสกา ลำดับที่ 9
ดำรงตำแหน่ง 4 ธันวาคม  พ.ศ. 2549 – 26 กรกฎาคม พ.ศ. 2552
รักษาการแทน: ชอน พาร์เนล
ก่อนหน้า: แฟรงค์ มัวร์โคฟสกี้
ถัดไป: ชอน พาร์เนล
ผู้ว่าการเมืองวาซิลา,รัฐอลาสกา
ดำรงตำแหน่ง 14 ตุลาคม  พ.ศ. 2539 – 14 ตุลาคม  พ.ศ. 2545
รักษาการแทน: จอห์น เคลเมอร์
ก่อนหน้า: จอห์น สไตน์
ถัดไป: ไดอานา เคลเลอร์
 
ข้อมูลส่วนบุคคล
เกิด: 11 กุมภาพันธ์ พ.ศ. 2507 แซนพอยต์, รัฐไอดาโฮ, สหรัฐอเมริกา
ศาสนา: คริสต์
พรรคการเมือง: พรรคริพับลิกัน
คู่สมรส: ทอด เพลิน
บุตร: แทรก, บริสตอล, วิลโล, พิเพอ และทริก
ศิษย์เก่า: มหาวิทยาลัยไอดาโฮ
วิชาชีพ: นักวารสาร/ นักการเมือง
ลายมือชื่อ: 

แซราห์ ลูอิส (เฮลท์) เพลิน (อ่านว่า เพ-ลิน) (อังกฤษ: Sarah Louise Palin; เกิด 11 กุมภาพันธ์ พ.ศ. 2507) เป็นอดีตผู้ว่าการมลรัฐอลาสกา และผู้สมัครชิงตำแหน่งรองประธานาธิบดีแห่งสหรัฐอเมริกา พ.ศ. 2551
เพลินถูกเลือกเป็นผู้ว่าการรัฐในปี พ.ศ. 2549 ด้วยการเอาชนะคู่แข่ง แฟรงค์ มัวร์โควสกี้ ผู้ว่าการรัฐคนก่อน ในการเลือกตั้งภายในพรรครีพับลิกัน และ โทนี โนวเลส อดีตผู้ว่าการรัฐจากพรรคเดโมแครต ในการเลือกตั้งทั่วไป เธอคือผู้ว่าการรัฐอลาสกาที่อายุน้อยที่สุด และเป็นผู้หญิงคนแรกที่ดำรงตำแหน่งนี้ ก่อนหน้าจะมาเป็นผู้ว่าการรัฐ เธอเคยเป็นสมาชิกสภาเมืองวาซิลา ในรัฐอลาสกา 2 สมัย จาก พ.ศ. 2535-2539 และได้เป็นผู้ว่าการเมืองวาซิลา  2 สมัย ตั้งแต่ พ.ศ. 2539-2545 พ.ศ. 2545 เธอไม่ได้รับเลือกให้เป็นรองผู้ว่าการรัฐ เพลินสำเร็จการศึกษาในระดับปริญญาตรีสาขาวารสารศาสตร์มาจาก มหาวิทยาลัยไอดาโฮ
วันที่ 29 สิงหาคม พ.ศ. 2551 วุฒิสมาชิกจอห์น แมคเคน เลือกเธอให้เป็นรันนิงเมท ทำให้เธอกลายเป็นผู้สมัครชิงตำแหน่งรองประธานาธิบดีคนที่ 2 ของสหรัฐอเมริกา ตามหลัง เจราดีน เฟเรโร ผู้สมัครชิงตำแหน่งรองประธานาธิบดีคนแรกที่มาจากพรรครีพับลิกัน และจะเป็นนักการเมืองคนแรกจากอลาสกา ที่ขึ้นเล่นการเมืองระดับชาติ ในฐานะผู้สมัครชิงตำแหน่งประธานาธิบดี/รองประธานาธิบดี
ช่วงต้นของชีวิต

ชื่อเดิมของเธอคือ แซราห์ ลูอีส เฮลท์ เกิดที่ แซนพอยต์ ไอดาโฮ บุตรีของ แซราห์ เฮลท์ (นามสกุลเดิมคือ ชีแรน) เลขานุการประจำโรงเรียน กับ ชาลีส์ อาร์ เฮลท์ ครูวิทยาศาสตร์และผู้ฝึกสอนกีฬา
 เธอมีเชื้อสาย อังกฤษ, ไอริช และ เยอรมัน  
ครอบครัวของเธอย้ายไปอลาสกาตั้งแต่เธอยังแบเบาะ เธอและพ่อของเธอบางครั้งก็ตื่นแต่ตี 3 เพื่อล่ากวางมูสก่อนเข้าเรียน และครอบครัวของเธอก็ลงแข่งขันล่าวิ่งมาราธอน 5 กิโลเมตรและ 10 กิโลเมตรเป็นประจำ
เพลินเข้าศึกษาที่โรงเรียนวาซิลา ในเมืองวาซิลา อลาสกา และเธอเป็นหัวหน้ากลุ่ม"Fellowship of Christian Athletes"ของโรงเรียน และเป็นพอยต์การ์ดและกัปตันทีมบาสเก็ตบอลของโรงเรียน เธอช่วยให้ทีมบาสเก็ตบอลของเธอชนะการแข่งขันบาสเก็ตบอลโรงเรียนขนาดเล็กในอลาสกาใน พ.ศ. 2525 ด้วยการยิงลูกโทษในช่วงวินาทีสุดท้ายของเกมส์ ในขณะที่เธอมีอาการปวดเข่าในช่วงนั้น นี่เป็นเหตุให้เธอได้รับฉายา "ปลาสากแซราห์" (ปลาสากเป็นปลาน้ำเค็ม มีหน้าตาน่ากลัว มีพลังกัดที่แข็งแรง) เพราะการเล่นที่ยอดเยี่ยมของเธอ และเพราะเธอมักจะเป็นผู้นำสวดของทีมก่อนเล่น
พ.ศ. 2527 เพลินชนะการประกวด มิส วาซิลา และรองชนะเลิศ มิสอลาสกา พาแกนท์  ที่เธอได้รับทุนการศึกษาเป็นรางวัล ในงาน วาซิลา พาแกนท์ เธอเล่นฟลุท และได้รับเลือกเป็น "มิส คอนเจนนิทอลิตี" (Miss Congeniality)
เพลินมีวุฒิปริญญาตรีด้านวารสารศาสตร์จากมหาวิทยาลัยไอดาโฮ และเรียนรัฐศาสตร์เป็นสาขารอง
เธอแต่งงานกับ ทอด เพลิน แฟนที่เธอคบตั้งแต่สมัยเรียนโรงเรียน เมื่อวันที่ 29 สิงหาคม พ.ศ. 2531 จากนั้นเธอทำงานเป็นผู้รายงานข่าวกีฬา ของสถานีวิทยุโทรทัศน์ท้องถิ่น และเป็นชาวประมงพานิชย์ร่วมกับสามีของเธอ
ประสบการณ์ทางการเมืองก่อนเป็นผู้ว่าการรัฐ > สมาชิกสภาเมืองและผู้ว่าการเมือง

เธอลงสู่สนามการเมืองครั้งแรกใน พ.ศ. 2535 ลงสมัครเป็นสมาชิกสภาเมือง ในฐานะผู้สนับสนุนการเก็บภาษีการค้า และมีสโลแกนการหาเสียงว่า "วาซิลาที่ปลอดภัยกว่า และก้าวหน้ากว่า"
 
หล่อนได้รับเลือกถึง 2สมัย จาก พ.ศ. 2535-2545 พ.ศ. 2545 เธอก้าวขึ้นชิงตำแหน่งผู้ว่าการเมืองกับ จอห์น สเตน ผู้ว่าฯคนก่อน วิจารณ์ถึงการใช้จ่ายงบประมาณที่สิ้นเปล่า และการเก็บภาษีที่สูง มกราคม พ.ศ. 2545 เพลินไล่หัวหน้าตำรวจเมืองวาซิลา และผู้อำนวยการห้องสมุดออก ซึ่งยังผลให้มีประชาชน 60 คนออกมารวมกลุ่มกันรณรงค์ต่อต้านเพลิน 

ด้านตำรวจที่ถูกไล่ออกยื่นฟ้องร้องเพลิน กล่าวหาว่าเขาถูกไล่ออก ด้วยเหตุว่าเขาสนับสนุนแผนการที่เพลินต่อต้าน แต่ข้อกล่าวหานี้ถูกยกฟ้องโดยศาล ด้วยเหตุผลว่าเพลินมีสิทธิตามกฎหมายของรัฐ ที่จะไล่ลูกจ้างของเมืองออก ถึงแม้จะด้วยเหตุผลทางการเมืองก็ตาม 
 
เธอทำตามสัญญามหาชนที่ให้ไว้ด้วยการลดเงินเดือนตัวเอง และลดภาษีที่ดินลง 40% หล่อนยังขึ้นภาษีการค้า เพื่อการสร้างลานสเก็ตน้ำแข็งในร่ม และสนามกีฬา

ในเวลานี้เอง หัวหน้าพรรครีพลับลิกันในรัฐอลาสกาก็เริ่มเจียระไนเธอ

เพลินลงสมัครผู้ว่าการเมืองอีกครั้งกับจอห์น สเตน และก็ชนะด้วยคะแนนเสียงที่มากกว่าเดิม 


เพลินได้รับการเลือกให้เป็น ประธานงานประชุมผู้ว่าการเมืองแห่งรัฐอลาสกาอีกด้วย
ขณะเป็นผู้ว่าการเมืองวาซิลา เพลินใส่เสื้อสนับสนุนนายพัท บุชชานาน ในวาระที่นายบุชชานานลงสมัครชิงตำแหน่งประธานาธิบดี และเดินมางมาเยือนเมืองวาซิลาในปี พ.ศ. 2539 หล่อนกล่าวว่าเธอ "สนับสนุนผู้สมัครทุกคนที่เดินทางมายังวาซิลา" และปฏิเสธถึงการสนับสนุนนายบุชชานาน แต่นายบุชชานานกล่าวถึงเพลินว่าเพลิน"สนับสนุน"เขาในการให้สัมภาษณ์ หลังจากที่แมคเคนเลือกเธอเป็นรันนิงเมทแล้ว
รายชื่อประเทศเรียงตามผลิตภัณฑ์มวลรวมในประเทศ (ความเท่าเทียมกันของอำนาจซื้อ)

ด้านล่างนี้เป็นรายชื่อประเทศเรียงตามผลิตภัณฑ์มวลรวมในประเทศ ความเท่าเทียมกันของอำนาจซื้อต่อคน
แนวร่วมประชาชนพิทักษ์ประชาธิปไตย

แนวร่วมประชาชนพิทักษ์ประชาธิปไตย เป็นกองกำลังเพื่อจุดประสงค์ทางการเมือง แกนนำของกลุ่มและผู้ก่อตั้ง คือ นายดวง พลีรัตน์ ชาวจังหวัดนครศรีธรรมราช ผู้มีศักดิ์เป็นหลานลุงของ พล.ต.ต.ขุนพันธรักษ์ราชเดช อีกทั้งยังเคยติดคุกข้อหาคอมมิวนิสต์ห้องเดียวกับจิตร ภูมิศักดิ์ มาแล้วเมื่ออายุ 19 ปี สมาชิกกลุ่มแรก ๆ จึงเป็นชาวจังหวัดนครศรีธรรมราชเสียส่วนใหญ่ จากนั้นจึงได้มีเครือข่ายในกรุงเทพมหานครด้วย ส่วนมากเป็นประชาชนทั่วไปที่เรียกร้องสิทธิในการใช้ชีวิตและความเป็นธรรมทางสังคม ก่อตั้งกลุ่มขึ้นมาเมื่อวันที่ 30 เมษายน พ.ศ. 2535 มีบทบาทครั้งแรกในเหตุการณ์พฤษภาทมิฬ โดยมีสัญลักษณ์ของกลุ่มเป็นผ้าคาดศีรษะสีดำมีสกรีนเป็นตัวหนังสือสีขาวว่า แนวร่วมประชาชนพิทักษ์ประชาธิปไตย แจกจ่ายให้กับประชาชนทั่วไปที่เข้าร่วมชุมนุม ซึ่งในครั้งนั้นได้มีการลงทะเบียนรับประชาชนเข้าเป็นสมาชิกของกลุ่มด้วย โดยใช้หลักฐานเป็นสำเนาบัตรประชาชน โดยผู้ที่ดำเนินการส่วนนี้บอกว่า ได้รายชื่อใส่ถุงขยะสีดำได้หลายใบ   โดยสมาชิกของทางกลุ่มที่อาศัยอยู่ในกรุงเทพมหานคร ส่วนใหญ่จะเป็นชาวนครศรีธรรมราชและชาวใต้ที่ประกอบอาชีพรับจ้างตัดเย็บเสื้อผ้าในย่านห้วยขวาง
แนวร่วมประชาชนพิทักษ์ประชาธิปไตย กลับมามีบทบาทอีกครั้งในช่วงการขับไล่ พ.ต.ท.ทักษิณ ชินวัตร ให้ลาออกจากตำแหน่งนายกรัฐมนตรี ที่กลุ่มพันธมิตรประชาชนเพื่อประชาธิปไตยจัดเวทีปราศรัยและชุมนุมที่ท้องสนามหลวงและบริเวณหน้าทำเนียบรัฐบาล โดยกลุ่มนี้จะสวมเสื้อยืดสีดำ มีสัญลักษณ์จตุคามรามเทพเป็นตัวสกรีนที่หน้าอกเสื้อ คาดผ้าคาดศีรษะสีดำ ในเช้าวันที่ 14 มีนาคม พ.ศ. 2549 ที่พันธมิตรประชาชนเพื่อประชาธิปไตยได้เคลื่อนย้ายที่ชุมนุมจากท้องสนามหลวงไปยังหน้าทำเนียบรัฐบาล แนวร่วมประชาชนพิทักษ์ประชาธิปไตยได้ตั้งขบวนขึ้นโดยชูป้ายผ้าสีดำมีข้อความสีขาวว่า "แนวร่วมประชาชนพิทักษ์ประชาธิปไตย ผ้าคาดหัวดำเกรียงไกร ลุยไล่ล่าเผด็จการ" และเมื่อมาถึงหน้าทำเนียบรัฐบาล แนวร่วมประชาชนพิทักษ์ประชาธิปไตยได้ตั้งเต็นท์ของตนที่ริมถนนราชดำเนิน และเปิดโรงครัวทำอาหารเลี้ยงผู้ที่เข้าร่วมชุมนุม อีกทั้งยังเป็นผู้คุ้มกันความปลอดภัยให้แก่ผู้ที่เข้ามาชุมนุม โดยเรียกตัวเองว่า นักรบศรีวิชัย และเป็นผู้คุ้มครองความปลอดภัยพนักงานสื่อเครือผู้จัดการ จากเหตุการณ์ที่กลุ่มมอเตอร์ไซด์รับจ้างและกลุ่มผู้สนับสนุน พ.ต.ท.ทักษิณ ชินวัตร ยกขบวนกันมาขว้างปาอาคารบ้านพระอาทิตย์ สำนักงานของสื่อเครือผู้จัดการ ในวันที่ 31 มีนาคม พ.ศ. 2549 ด้วย
ในการชุมนุมของพันธมิตรประชาชนเพื่อประชาธิปไตย ในปี พ.ศ. 2551 แนวร่วมประชาชนพิทักษ์ประชาธิปไตยก็ได้กลับมาร่วมชุมนุมอีกครั้ง โดยทำหน้าที่รักษาความปลอดภัยอีกเช่นเคย
สมเด็จพระราชินีเชอริง ยังดน วังชุก

| สมเด็จพระราชินีเชอริง ยังดน วังชุก |
| --- | --- |
พระราชชนนีพันปีหลวง
สมเด็จพระราชินีเชอริง ยังดน วังชุกในปี ค.ศ. 2005
สมเด็จพระราชินีแห่งภูฏาน
ดำรงพระยศ: ค.ศ. 1979 – 9 ธันวาคม ค.ศ. 2006
ร่วมกับ: ดอร์จี วังโม วังชุก เชอริง เพม วังชุก ซังเก โชเดน วังชุก

พระราชสมภพ:  (1959-06-21) 21 มิถุนายน ค.ศ. 1959 (65 ปี) นอปลัง มณฑลปูนาคา ประเทศภูฏาน เชอริง ยังดน
คู่อภิเษก: สมเด็จพระราชาธิบดีชิกเม เซ็งเค วังชุก (สมรส 1979)
พระราชบุตร: สมเด็จพระราชาธิบดีชิกเม เคซาร์ นัมกเยล วังชุก เจ้าหญิงเดเชน ยางซอม วังชุก เจ้าชายชิกเม ดอร์จี วังชุก
ราชวงศ์: วังชุก (โดยเสกสมรส)
พระราชบิดา: อุกเยน ดอร์จี
พระราชมารดา: ทุยจี ซาม
ศาสนา: พุทธวัชรยาน
สมเด็จพระราชินีเชอริง ยังดน วังชุก พระราชชนนีพันปีหลวง (เสด็จพระราชสมภพเมื่อวันที่ 21 มิถุนายน ค.ศ. 1959) ทรงเป็นสมเด็จพระราชินีและพระอัครมเหสีองค์ที่ 3 ในสมเด็จพระราชาธิบดีจิกมี ซิงเย วังชุก และทรงเป็นพระบรมราชชนนี ในสมเด็จพระราชาธิบดีจิกมี เคเซอร์ นัมเกล วังชุก  พระองค์ทรงจบการศึกษา ที่ โรงเรียนเซนต์ โจเซฟ, ประเทศอินเดีย
เกียรตินิยม > เครื่องราชอิสริยาภรณ์

ภูฏาน :
เหรียญที่ระลึกรัชฎาภิเษก สมเด็จพระราชาธิบดีจิกมี ซิงเย วังชุก (02/06/1999)
ฮีโร (เพลงมารายห์ แครี)

"ฮีโร" (อังกฤษ: Hero) เป็นเพลงที่เขียนและโปรดิวซ์โดยมารายห์ แครีและวอลเตอร์ อฟานาเซียฟ เป็นเพลงจากอัลบั้มชุดที่ 4 Music Box (1993) เป็นเพลงที่บรรยายถึงในบางครั้งคนเราอาจรู้สึกท้อแท้ ในความจริงแล้วพวกเขาก็คือฮีโร ถ้าเรามองดูข้างในของตัวเองและจะเห็นความแข็งแรงของเราเอง ในเวลานั้นก็จะช่วยให้เราพบหนทาง เพลงนี้เป็นซิงเกิลที่ 2 ออกวางขายในปี 1993 และประสบความสำเร็จทั่วโลก ถือเป็น 1 ในเพลงประจำตัวของแครี และเธอมักแสดงเพลงนี้ในงานการกุศลและมักแสดงเพลงนี้ในคอนเสิร์ตเสมอ ถือเป็นหนึ่งในเพลงที่เธอเล่นบ่อยที่สุดในคอนเสิร์ตถัดจากเพลง "วิชันออฟเลิฟ" เพลง "ฮีโร" ได้รับการเสนอชื่อเข้าชิงรางวัลแกรมมี่ในสาขานักร้องเพลงป็อปหญิงยอดเยียม แต่แพ้ให้เพลง "ออลไอวอนนาดู" ของเชอรีล โครว์ "ฮีโร" ได้รับรางวัล ASCAP ในสาขาริทึมแอนด์โซลและสาขาเพลงป็อป และได้ 1 รางวัลจากบีเอ็มไอป็อปอวอร์ด ในสาขารางวัลนักแต่งเพลง
รายชื่อเพลง

| --- | --- |
 European CD single "Hero" (LP version) – 4:18  "Hero" (Live from Here Is Mariah Carey) – 4:16 European CD maxi single "Hero" (LP Version) – 4:19  "Dreamlover" (Def Club Mix Edit) – 4:02  "Dreamlover" (Theo's Club Joint) – 4:32  "Dreamlover" (Def Tribal Mix) – 6:40:  Japanese CD single "Hero" – 4:18  "Everything Fades Away" – 5:25 US/Japan CD maxi single "Hero" (LP Version) – 4:18  "Hero" (Live from Here Is Mariah Carey) – 4:16  "Everything Fades Away" – 5:25  "Dreamlover" (Club Joint Mix) – 4:33
การรับรองและยอดขาย

| ประเทศ | การรับรอง | จำนวนหน่วยที่รับรอง/ยอดขาย |
| --- | --- | --- |
| Australia (ARIA) | 2× Platinum | 140,000‡ |
| France (SNEP) | Silver | 125,000* |
| New Zealand (RMNZ) | Platinum | 10,000* |
| Norway (IFPI Norway) | Gold |   |
| United Kingdom (BPI) | Gold | 400,000‡ |
| United States (RIAA) | 2× Platinum | 2,000,000‡ |
 *ตัวเลขยอดขายขึ้นกับการรับรองอย่างเดียว ‡ตัวเลขสตรีมมิงและยอดขายขึ้นอยู่กับการรับรองเพียงอย่างเดียว
ประวัติเผยแพร่

| ภูมิภาค | วันที่ | รูปแบบ | Label | อ้างอิง |
| --- | --- | --- | --- | --- |
| สหราชอาณาจักร | 18 ตุลาคม 1993 | 12-inch vinyl cassette single CD single | Columbia |  |
| สหรัฐ | 19 ตุลาคม 1993 | CD maxi single | Columbia |  |
| แคนาดา | 25 ตุลาคม 1993 | CD maxi single | Columbia |  |
| ญี่ปุ่น | 18 พฤศจิกายน 1993 | Mini CD single | Sony Music Japan |  |
| ญี่ปุ่น | 1 มกราคม 1994 | CD maxi single | Sony Music Japan |  |
หม่อมเจ้ากฤษณาพักตรพิมล สุขสวัสดิ์

| หม่อมเจ้ากฤษณาพักตรพิมล สุขสวัสดิ์ |
| --- | --- |
หม่อมเจ้า ชั้น 4

ประสูติ: 24 ธันวาคม พ.ศ. 2460 ประเทศสยาม หม่อมเจ้ากฤษณาพักตรพิมล
สิ้นชีพตักษัย: 2 ตุลาคม พ.ศ. 2561 (100 ปี) โรงพยาบาลพระมงกุฎเกล้า เขตราชเทวี กรุงเทพมหานคร
พระราชทานเพลิง: 10 ตุลาคม พ.ศ. 2561 เมรุหลวงหน้าพลับพลาอิศริยาภรณ์ วัดเทพศิรินทราวาส
สวามี: หม่อมเจ้าประสบสุข สุขสวัสดิ์ (พ.ศ. 2483-2528)
โอรสธิดา: หม่อมราชวงศ์พิมลพักตร์ สุขสวัสดิ์   หม่อมราชวงศ์จำเริญลักษณ์ โสฬสจินดา   หม่อมราชวงศ์ประเสริฐศักดิ์ สุขสวัสดิ์   หม่อมราชวงศ์ดำรงเดช สุขสวัสดิ์   หม่อมราชวงศ์วิไลกัญญา วิชัยดิษฐ์   หม่อมราชวงศ์อุษณิษา สุขสวัสดิ์
ราชวงศ์: จักรี
ราชสกุล: ดิศกุล (ประสูติ) ศุขสวัสดิ์ (เสกสมรส)
พระบิดา: สมเด็จพระเจ้าบรมวงศ์เธอ กรมพระยาดำรงราชานุภาพ
พระมารดา: หม่อมแสง ศตะรัต
ศาสนา: เถรวาท
หม่อมเจ้ากฤษณาพักตรพิมล สุขสวัสดิ์ (ราชสกุลเดิม ดิศกุล; 24 ธันวาคม พ.ศ. 2460 – 2 ตุลาคม พ.ศ. 2561) เป็นพระธิดาในสมเด็จพระเจ้าบรมวงศ์เธอ กรมพระยาดำรงราชานุภาพ ประสูติแต่หม่อมแสง ศตะรัต
พระประวัติ > ปฐมวัย

หม่อมเจ้ากฤษณาพักตรพิมล มีพระนามลำลองว่า ท่านหญิงเพียน เป็นพระธิดาองค์เล็กในสมเด็จพระเจ้าบรมวงศ์เธอ กรมพระยาดำรงราชานุภาพ และหม่อมแสง ศตะรัต ประสูติเมื่อวันที่ 24 ธันวาคม พ.ศ. 2460 มีโสทรเชษฐาและโสทรเชษฐภคินีรวม 5 องค์ ได้แก่ หม่อมเจ้ามารยาตรกัญญา ดิศกุล, หม่อมเจ้าพรพิลาศ บุนนาค, หม่อมเจ้าพวงมาศผกา ดิศกุล, หม่อมเจ้าศุกรวรรณดิศ ดิศกุล และหม่อมเจ้าเราหิเณาวดี กำภู
หลังจากประสูติได้เพียงไม่กี่เดือน หม่อมแสง พระมารดาของหม่อมเจ้ากฤษณาพักตรพิมลก็ถึงแก่กรรม สมเด็จพระเจ้าบรมวงศ์เธอ กรมพระยาดำรงราชานุภาพ จึงได้มอบให้พระเจ้าบรมวงศ์เธอ พระองค์เจ้าอัพภันตรีปชา อุปถัมภ์เลี้ยงดู เนื่องจากเจ้าจอมมารดาของพระองค์เจ้าอัพภันตรีปชา คือ เจ้าจอมมารดาแส ในรัชกาลที่ 5 และเจ้าจอมมารดาชุ่ม ในรัชกาลที่ 4 พระมารดาของกรมพระยาดำรงราชานุภาพ เป็นพี่น้องกัน
หม่อมเจ้ากฤษณาพักตรพิมลทรงเริ่มการศึกษาที่โรงเรียนเซนต์โยเซฟคอนเวนต์ในระดับประถมศึกษา และสำเร็จการศึกษาระดับมัธยมศึกษาที่โรงเรียนราชินี หลังจากนั้นทรงศึกษาต่อที่โรงเรียนฝึกหัดครูเพชรบุรีวิทยาลงกรณ์ ก่อนจะเริ่มทำงานเป็นครูที่โรงเรียนศึกษาวิทยา ถนนสีลม
หม่อมเจ้ากฤษณาพักตรพิมลยังมีความสามารถด้านการตัดเย็บเสื้อผ้า ทรงตัดชุดสวมใส่เองอย่างสวยงาม และได้นำเศษผ้าที่เหลือจากการตัดเย็บมาประดิษฐ์รองเท้าให้เข้าชุดกัน ทำให้เป็นผู้นำแฟชั่นในวิทยาลัยและได้รับการยกย่องจากทั้งคณาจารย์และนักศึกษา
พระประวัติ > ปัจฉิมวัย

หม่อมเจ้ากฤษณาพักตรพิมลเป็นผู้ที่นิยมการดำเนินชีวิตอย่างสมถะ แม้ในวัยสูงอายุ ยังทรงงานบ้านต่าง ๆ ด้วยองค์เอง ห้องพักภายในบ้านมีครัวเล็ก ๆ และเครื่องซักผ้าในตัว ทรงดำรงพระชนม์อย่างเป็นอิสระ จนกระทั่งเมื่อทรงหกล้มและกระดูกพระอุรุ (สะโพก) ร้าวในช่วงชันษา 90 กว่าปี ต้องเข้ารับการผ่าตัดที่โรงพยาบาล หลังจากนั้นจึงต้องทรงระมัดระวังในการดำเนิน แม้จะทรงประสบกับปัญหาด้านการเดิน แต่หม่อมเจ้ากฤษณาพักตรพิมลยังคงไม่ทรงยอมใช้เครื่องช่วยเดินหรือธารพระกร และไม่โปรดให้ผู้ช่วยพยาบาลมาเฝ้าดูแลตลอด 24 ชั่วโมง
พระอาการที่ทรงลุกดำเนินไม่ได้ทำให้เกิดแผลกดทับ ซึ่งรุนแรงขึ้นตามลำดับ จนในที่สุดต้องเข้ารับถวายการรักษาที่โรงพยาบาลพระมงกุฎเกล้า ตั้งแต่เดือนกุมภาพันธ์ พ.ศ. 2560 ในโอกาสนี้ สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ได้ทรงพระกรุณาโปรดเกล้าฯ พระราชทานแจกันดอกไม้แก่หม่อมเจ้ากฤษณาพักตรพิมล โดยมีข้อความบนบัตรที่แนบมากับแจกันว่า "พระราชทานหม่อมเจ้ากฤษณาพักตรพิมล ศุขสวัสดิ ๒๖ กุมภาพันธ์ ๒๕๖๐"
แม้กระทั่งเมื่อหม่อมเจ้ากฤษณาพักตรพิมลทรงเจริญชันษาครบ 100 ปี ในวันที่ 24 ธันวาคม พ.ศ. 2560 ก็ได้มีการจัดพิธีทำบุญถวายสังฆทานภายในห้องพักที่โรงพยาบาล อย่างไรก็ตาม หลังจากนั้นพระอาการของหม่อมเจ้ากฤษณาพักตรพิมลเริ่มทรุดลง แพทย์จึงตัดสินใจถวายยามอร์ฟีนเพื่อลดความเจ็บปวด และในเดือนกันยายน พ.ศ. 2561 พระอาการก็ทรุดลงอีกครั้ง จึงจำเป็นต้องถวายยามอร์ฟีนเพิ่มเติมเพื่อบรรเทาความทุกข์ทรมานจากอาการเจ็บป่วย
พระประวัติ > ชีพิตักษัย

หม่อมเจ้ากฤษณาพักตรพิมลได้ถึงชีพิตักษัยด้วยพระอาการติดเชื้อในระบบทางเดินปัสสาวะ เมื่อวันที่ 2 ตุลาคม พ.ศ. 2561 เวลา 13.55 น. ณ โรงพยาบาลพระมงกุฎเกล้า สิริชันษา 100 ปีเศษ ศพตั้งสวดที่วัดธาตุทอง (กรุงเทพมหานคร) จนถึงวันที่ 9 ตุลาคม พ.ศ. 2561 นับเป็นหม่อมเจ้าองค์สุดท้ายของราชสกุลดิศกุลและราชสกุลสุขสวัสดิ์ รวมถึงเป็นหม่อมเจ้าที่มีพระชนม์อยู่เป็นองค์สุดท้ายในบรรดาหม่อมเจ้าที่ได้เกศากันต์ ในการนี้พระบาทสมเด็จพระวชิรเกล้าเจ้าอยู่หัว ทรงพระกรุณาโปรดเกล้าฯ พระราชทานหีบทองทึบ พร้อมฉัตรเบญจา 4 คันประกอบเกียรติยศ ภายหลังทรงพระกรุณาโปรดเกล้าฯ เลื่อนชั้นหีบทองทึบเป็นโกศแปดเหลี่ยม และในวันที่ 10 ตุลาคมปีเดียวกัน สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารีเสด็จพระราชดำเนินมาเป็นองค์ประธานในการพระราชทานเพลิงศพ ณ เมรุหลวงหน้าพลับพลาอิศริยาภรณ์ วัดเทพศิรินทราวาส
ไอโชว์สปีด

ดาร์เรน เจสัน วัตกินส์ จูเนียร์ (อังกฤษ: Darren Jason Watkins Jr.; เกิด 21 มกราคม ค.ศ. 2005) รู้จักกันดีในนาม ไอโชว์สปีด (อังกฤษ: IshowSpeed) (หรือเรียกสั้น ๆ ว่า สปีด (อังกฤษ: Speed)) เป็นแร็ปเปอร์ สตรีมเมอร์ นักดนตรี และผู้มีชื่อเสียงทางอินเทอร์เน็ตชาวอเมริกัน เขาเป็นที่รู้จักจากการสตรีมสดโดยเล่นวิดีโอเกมเป็นหลัก เช่น โรบล็อกซ์, ฟอร์ตไนต์, Talking Ben และ FIFA วัตคินส์มีชื่อเสียงจากการสตรีมเกมแบบป่วน ๆ และการสตรีมเดินทางไปยังสถานที่ต่าง ๆ ซึ่งได้รับความนิยมเป็นอย่างมาก
วัตกินส์เกิดและเติบโตในสหรัฐ และได้สร้างช่องยูทูบชื่อ "IShowSpeed" ในปี พ.ศ. 2559 โดยได้โพสต์เนื้อหาเกี่ยวกับเกมเป็นหลัก ตั้งแต่ปี พ.ศ. 2565-2566 เขาได้รับความนิยมอย่างมากเนื่องจากคลิปไวรอลวิดีโอต่าง ๆ ของเขา ซึ่งมีเนื้อหาโดยมีเขาโมโหและตะโกนโวยวายจากการเล่นเกม ใน พ.ศ. 2565 เขาได้รับเลือกเป็น Breakout Streamer แห่งปีในงานสตรีมมีอะวอร์ด ครั้งที่ 12 และยังได้ลงแข่งในงานฟุตบอลการกุศล Sidemen Charity Football Match รวมถึงได้พบเจอกับนักฟุตบอล คริสเตียโน โรนัลโด
ชีวิตช่วงต้น

ดาร์เรน เจสัน วัตกินส์ จูเนียร์เกิดในวันที่ 21 มกราคม ค.ศ. 2005ที่[[]] รัฐโอไฮโอ
ในเดือนกรกฏาคม 2023 วัตกินส์ต้องเข้าโรงพยาบาลในเมือง โตเกียว, ญี่ปุ่น เนื่องจากเป็นโรคโพรงอากาศอักเสบ ซึ่งลามขึ้นไปจนถึงบริเวณเปลือกตา
อาชีพอินฟลูเอนเซอร์ > 2016–2022: จุดเริ่มต้น, ชื่อเสียงช่วงแรก, ข้อวิจารณ์

วัตกินส์เข้าร่วมยูทูบในปี ค.ศ. 2016 โดยอัปโหลดวิดีโอการเล่นเกมของตนเอง ราวๆ เดือนธันวาคม 2017 เขาก็ได้เริ่มหันมาสตรีมสดเล่นวิดีโอเกมอย่าง NBA 2K และ Fortnite แต่ก็ได้ผู้ชมเพียงแค่ไม่กี่คนเท่านั้น
วัตกินส์เริ่มมีชื่อเสียงขึ้นในปี ค.ศ. 2021 เมื่อผู้ชมของวัตกินส์ได้นำวิดีโอตอนเขาโมโหและตะโกนในขณะสตรีมสดลงบนแพลตฟอร์มติ๊กต็อก ส่งผลให้วัตกินส์ได้รับความนิยมและกลายเป็นมีมอย่างรวดเร็ว และการกระทำของวัตกินส์ส่งผลให้ถูกแบนบนแพลตฟอร์ม ทวิตซ์ และวิดีโอเกมส์ออนไลน์ วาโลแรนต์ สื่อเกม โคตาคุ ได้ให้นิยามกับวัตคินส์ว่าเป็น "สตรีมเมอร์ที่เติบโตไวและยิ่งใหญ่ที่สุด"
ในเดือนธันวาคม 2021 วัตกินส์ได้เข้าร่วมรายการ "e-dating" ซึ่งจัดโดย อาดิน รอสส์ บนแพลตฟอร์ม ทวิตซ์ บทสทนาระหว่างวัตกินส์ และ ผู้เข้าร่วมคือ แอส แคช เริ่มบานปลายจนหลายๆสื่อได้ตีความว่าเป็นการข่มขืนทางวาจา และวัตกินส์ก็ได้เป็นผู้เข้าแข่งขันคนแรกที่ถูกคัดออก และหลังจากเกมจบได้ไม่นาน วัตกินส์ได้กลับเข้ามาในห้องสนทนา ดิสคอร์ด อีกครั้ง และเริ่มพูดวาจาเชิงคุกคามทางเพศต่อ แอส แคช และด่าทอเธอด้วยถ้อยคำลามก ด้วยเหตุนี้ อาดิน เลยเตะวัตกินส์ออกจากห้องสนทนาไป และได้กล่าวขอโทษต่อ แคช แทนพฤติกรรมของวัตกินส์ และในเวลาต่อมา วัตกินส์ก็ได้ถูกแบนออกจากแพลตฟอร์ม ทวิตซ์ ด้วยเหตุผลว่า "เป็นการบังคับหรือข่มขู่ทางเพศ"
ในเดือนเมษายน 2022 คริปวิดีโอของวัตกินส์ในขณะที่กำลังเล่นวิดีโอเกมส์ วาโลแรนต์ และไลฟ์สตรีมตามปกติ ก็ได้ถูกเผยแพร่ออกมา โดยวัตกินส์ได้บอกผู้เล่นหญิงคนหนึ่งว่า "เลิกเล่นเกมแล้วไปช่วยสามีเธอล้างจานเถอะ" และด่าทอด้วยถ้อยคำหยาบคายมากมาย ส่งผลให้ ซาร่า ดาดาฟชาร์ โปรดิวเซอร์ของเกม สั่งแบน วัตกินส์ อย่างถาวรจาก วาโลแรนต์ และเกมอื่น ๆ ของค่าย Riot Games ทั้งหมด วัตกินส์ ได้รีบออกมาขอโทษสำหรับพฤติกรรมของเขา และยอมรับว่ามัน "ผิด" และอ้างว่าเขาได้รับคอมเมนต์เหยียดหยามจากผู้เล่นคนอื่นในวันนั้น
ในเดือนกรกฏาคม 2022 วัตกินส์ได้จุดประทัดรูปพิคาชูภายในห้องนอนตนเอง เพื่อเฉลิมฉลองวันประกาศอิสรภาพของสหรัฐ จนเกือบทำให้บ้านเกิดไฟไหม้ และภายในเดือนเดียวกัน วัตกินส์ ก็ถูกแบนบนแพลตฟอร์ม ยูทูป เป็นเวลา 1 สัปดาห์ หลังจากที่เขาสตรีมวิดีโอเกมส์ ไมน์คราฟต์ และลงม็อดทางเพศชื่อ "Jenny's Mod" ต่อหน้าผู้ชม 96,000 คนในขณะนั้น แม้ว่าวัตคินส์จะปิดหน้าจอตอนกำลังเล่น แต่เขาก็สลับจอไปมา จนกระทั่งจอของวัตคินส์ก็ได้เปิดอย่างไม่ตั้งใจ และตัวละครในวิดีโอเกม ก็ได้แสดงพฤติกรรมทางเพศอย่างชัดเจน หลังจากนั้น วัตกินส์ ก็ได้ยืนยันว่าถูกแบนจริงๆ และกล่าวว่าจะไม่กลับมาสตรีมในแพลตฟอร์มยูทูปอีก
ในเดือนสิงหาคม 2022 ขณะที่เขากำลังสตรีมสดบนยูทูบ วัตกินส์ถูกสวาทติ้ง โดยเจ้าหน้าที่ได้ใส่กุญแจมือให้วัตกินส์และเพื่อนของวัตกินส์ก็ได้แอบสตรีมถ่ายเหตุการณ์บนมือถือ จนเจ้าหน้าที่ก็ได้บังคับให้หยุดการสตรีม วัตกินส์ได้ออกมาบอกว่าตนเองถูกจับเข้าคุก และต้องให้อาดิน รอสส์ มาประกันตัวออกไป และกลับมาสตรีมอีกครั้งในวันที่ 11 สิงหาคม
อาชีพอินฟลูเอนเซอร์ > 2022-ปัจจุบัน: การออกไปท่องเที่ยว, การเริ่มทำคอนเทนต์ด้านฟุตบอล > การปรากฏตัวใน WWE

วัตกินส์ปรากฏตัวในคืนที่ 2 ของการแข่งขัน WWE เรสเซิลเมเนีย ครั้งที่ 40 ในวันที่ 7 เมษายน 2024 โดยวัตกินส์แต่งตัวเป็นขวดเครื่องดื่ม PRIME ในรอบศึกชิง แชมป์ยูเอส ในระหว่างแชมป์ โลแกน พอล, เควิน โอเวนส์ และ แรนดี ออร์ตัน โดยวัตกินส์ ได้เห่าใส่ออร์ตัน จนทำให้เขาไม่พอใจ จนเตะวัตกินส์ล้มลงพื้น และจับเขาทำท่า RKO ลงบนโต๊ะผู้บรรยาย จนวัตกินส์สลบไป และจากนั้นวัตกินส์ได้โพสวิดีโอ ที่อธิบายเหตุการณ์นี้ พร้อมทั้งถ่ายในขณะที่มีเฝือกคอสวมใส่อยู่
วัตกินส์ กลับมาอีกครั้งในวันที่ 29 เมษายน 2024 ในรายการ WWE Raw คู่กับ โลแกน พอล เพื่อมาประกาศการแลกเปลี่ยนตัวนักมวยปล้ำ ระหว่างค่ายรอว์ และ สแมคดาวน์ ในงาน 2024 WWE Draft
ในวันที่ 1 กุมภาพันธ์ 2025 วัตกินส์ได้ปรากฏตัวในศึก WWE รอยัลรัมเบิล โดยวัตกินส์ได้ลงแข่งขันแทน อากิระ โทซาวะ ซึ่งวางแผนว่าให้เขาเป็นผู้เข้าร่วมคนที่ 8 แต่เขาโดนคาร์เมโล เฮย์ส ฟาดศอกเข้าที่กระโหลก จนทำให้ลงแข่งต่อไม่ได้ วัตกินส์จึงได้ลงแข่งแทนโทซาวะ โดยเขาสามารถกำจัดโอทิสคู่กันกับ บรอน เบรกเกอร์ ได้ แต่หลังจากนั้นวัตกินส์ก็ถูกเบรกเกอร์กำจัดออกไป
อาชีพนักดนตรี

ในเดือนสิงหาคม 2021 วัตกินส์ได้ปล่อยซิงเกิลแรกชื่อ "Dooty Booty" ลงในช่องยูทูปของตนเอง เพลงก็ได้รับความนิยมในแพลตฟอร์มยูทูปและอื่นๆ อย่าง ติ๊กต็อก ในเดือนพฤษจิกายน วัตกินส์ก็ได้ปล่อยอีกซิงเกิลชื่อ "Shake" ซึ่งมีแซมเปิลจากเพลง "Ready or Not" ของ Fugees และเพลง "Hit the Road Jack" โดย Ray Charles มิวสิควิดีโอเพลงนี้ได้ยอดเข้าชมสูงถึง 160 ล้านวิว
ในเดือนมิถุนายน 2022 เขาก็ได้ปล่อยอีกเพลงชื่อ "Ronaldo (Sewey)" หลังจากที่เขากลายเป็นแฟนตัวยงของ คริสเตียโน่ โรนัลโด้ และในเดือนพฤศจิกายน เขาปล่อยเพลง "World Cup" ภายใต้สังกัด วอร์เนอร์เรเคิดส์ เพื่อเฉลิมฉลองการแข่งขันฟุตบอลโลก 2022 ในวันที่ 7 กรกฎาคม 2023 วัตกินส์ สร้างความเซอร์ไพรส์ด้วยการปรากฏตัวเป็นแขกรับเชิญพิเศษในงานเทศกาล Rolling Loud 2023 จัดขึ้นที่ประเทศโปรตุเกส เขาร่วมแสดงเพลง "Shake", "World Cup" และ "Portuginies" โดยมี Ski Mask the Slump God แร็ปเปอร์ชาวอเมริกัน และ DJ Scheme โปรดิวเซอร์ชื่อดัง ร่วมแจมด้วย
ในเดือนมีนาคม 2024 วัตกินส์ได้ปล่อยเพลงใหม่ 4 เพลงในอีพีใหม่ชื่อ Trip 2 Brazil
การกุศล

ในเดือนกุมภาพันธ์ 2023 วัตกินส์ได้บริจาคเงินกว่า 50,000$ เพื่อช่วยเหลือผู้คนในเหตุการณ์แผ่นดินไหวในประเทศตุรกีและประเทศซีเรีย พ.ศ. 2566
ในเดือนธันวาคม 2023 วัตกินส์ได้ขึ้นชกมวยการกุศลกับ KSI หลังจากมีปากเสียงกันมาหลายปี และพวกเขาสามารถระดมทุนได้มากกว่า 50,000£ ซึ่งก็ได้มอบให้กับมูลนิธิ Anthony Walker Foundation
ผลงานเพลง > EPs

Trip 2 Brazil (2567)
ผลงานเพลง > ซิงเกิล

| ชื่อ | ปี | อันดับสูงสุด> IRE  | อันดับสูงสุด> NLDTip  | อันดับสูงสุด> NZHot  | อันดับสูงสุด> SWEHeat.  | อันดับสูงสุด> UK  | อัลบั้ม |
| --- | --- | --- | --- | --- | --- | --- | --- |
| "Dooty Booty" | 2564 | — | — | — | — | — | ซิงเกิลไม่มีอัลบั้ม |
| "Shake" | 2564 | — | — | — | — | — | ซิงเกิลไม่มีอัลบั้ม |
| "God Is Good" | 2565 | — | — | — | — | — | ซิงเกิลไม่มีอัลบั้ม |
| "Ronaldo (Sewey)" | 2565 | — | — | — | — | — | ซิงเกิลไม่มีอัลบั้ม |
| "World Cup" | 2565 | 37 | 1 | 29 | 6 | 52 | ซิงเกิลไม่มีอัลบั้ม |
| "Dogs" (with Kai Cenat) | 2566 | — | — | — | — | — | ซิงเกิลไม่มีอัลบั้ม |
| "Portuginies" | 2566 | — | — | — | — | — | ซิงเกิลไม่มีอัลบั้ม |
| "Come My Way" | 2566 | — | — | — | — | — | ซิงเกิลไม่มีอัลบั้ม |
| "Monkey" | 2567 | — | — | — | — | — | ซิงเกิลไม่มีอัลบั้ม |
| "Amar de" (with Kevin O Chris) | 2567 | — | — | — | — | — | ซิงเกิลไม่มีอัลบั้ม |
ผลงานการแสดง

| ปี | ชื่อ | รับบท | หมายเหตุ | อ้างอิง |
| --- | --- | --- | --- | --- |
| 2567 | "The Sidemen Story" | ตนเอง | สารคดี; นักแสดงรับเชิญ |  |
| ปี | รายการ | บทบาท | หมายเหตุ | อ้างอิง |
| --- | --- | --- | --- | --- |
| 2567 | WrestleMania XL | ตนเอง | แต่งตัวเป็นขวดเครื่องดื่ม PRIME |  |
| 2567 | ดับเบิลยูดับเบิลยูอี รอว์ | ตนเอง | ซีซั่น 32; ตอนที่ 18 |  |
| 2568 | รอยัลรัมเบิล:อินเดียแนโพลิส | ตนเอง | ผู้เข้าร่วมคนที่ 8 |  |
2568: 
| ปี | ชื่อ | ศิลปิน | บทบาท | อ้างอิง |
| --- | --- | --- | --- | --- |
| 2565 | "Let's Go" | Tion Wayne feat. Aitch | ตนเอง |  |
| 2565 | "Don't Lie" | A1 x J1 feat. Nemzzz | ตนเอง |  |
รางวัลและการเข้าชิง

| ปี | งาน | หมวดหมู่ | ผล | อ้างอิง |
| --- | --- | --- | --- | --- |
| 2565 | สตรีมมีอะวอร์ดส์ | สตรีมเมอร์แห่งปี | เสนอชื่อเข้าชิง |  |
| 2565 | สตรีมมีอะวอร์ดส์ | Breakout Streamer | ชนะ |  |
| 2566 | สตรีมมีอะวอร์ดส์ | สตรีมเมอร์แห่งปี | เสนอชื่อเข้าชิง |  |
| 2566 | สตรีมมีอะวอร์ดส์ | Variety Streamer | ชนะ |  |
| 2567 | เดอะสตรีมเมอร์อะวอร์ดส์ | Get Off Your A** Award (สตรีมเมอร์สายเดินทางยอดนิยม) | ชนะ |  |
| 2567 | เดอะสตรีมเมอร์อะวอร์ดส์ | สตรีมเมอร์นานาชาติยอดนิยม | ชนะ |  |
| 2567 | เดอะสตรีมเมอร์อะวอร์ดส์ | สตรีมเมอร์แห่งปี | ชนะ |  |
| 2567 | โกล แชมป์เปี้ยนอะวอร์ดส์ | ครีเอเตอร์สายฟุตบอลยอดนิยม | ชนะ |  |
แหล่งข้อมูลอื่น

ไม่พบ URL โปรดระบุ URL ที่นี่หรือเพิ่ม URL ในวิกิสนเทศ
IShowSpeed ที่ยูทูบ